Coach ทุ่ม 2.4 พันล้านดอลล์ หวังซื้อ Kate Spade เจาะกลุ่มมิลเลนเนียล - FINNOMENA
แบรนด์กระเป๋าถือชื่อดัง "โค้ช" (Coach) ประกาศจะเข้าซื้อกิจการแบรนด์กระเป๋าถือคู่แข่งอย่าง "เคท สเปด" (Kate Spade) ในราคา 2.4 พันล้านดอลลาร์หสรัฐ หรือประมาณ 8.3 หมื่นล้านบาท
10 พ.ค. 2560

แบรนด์กระเป๋าถือชื่อดัง “โค้ช” (Coach) ประกาศจะเข้าซื้อกิจการแบรนด์กระเป๋าถือคู่แข่งอย่าง “เคท สเปด” (Kate Spade) ในราคา 2.4 พันล้านดอลลาร์หสรัฐ หรือประมาณ 8.3 หมื่นล้านบาท
ทั้งนี้เพื่อต้องการเจาะกลุ่มลูกค้ามิลเลนเนียล หรือ กลุ่มวัยรุ่นยุคใหม่มากขึ้น หลังแบรนด์รูปโพธิ์ดำนั้นแข็งแกร่งในตลาดลูกค้ากลุ่มดังกล่าว
โดยดีลนี้เริ่มมีการเจรจาเมื่อหลายเดือนที่แล้ว แต่เมื่อเดือน เม.ย.ที่ผ่านมา ทาง Kate Spade ระบุว่าต้องการเวลาอีก 2-3 สัปดาห์ในการพิจารณาต่อรองการซื้อขายครั้งนี้
ทั้งนี้ ข้อตกลงดังกล่าวคาดว่าจะเสร็จสิ้นในไตรมาสที่ 3 ของปีนี้ และในปี 2018 ทางโค้ชจึงจะรับรู้รายได้จากแบรนด์ใหม่ที่ซื้อเข้ามา
หลังจากการประกาศดังกล่าว ส่งผลให้หุ้นของ Kate Spade ปิดตลาดมากกว่า 8% เมื่อต้นสัปดาห์ ส่วนหุ้นของ Coach ก็ปิดตลาดบวกเกือบๆ 5%
ที่มา : http://www.prachachat.net/news_detail.php?newsid=1494320598
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: